IIG ลุ้นงบ Q2 โตเด่น 38% แตะ 29 ล้าน ทั้งปีทะลุ 115 ล้าน โบรกแนะซื้อเป้า 52 บาท
IIG ลุ้นงบไตรมาส 2/65 โตเด่น 38% แตะ 29 ล้าน ทั้งปีทะลุ 115 ล้าน โบรกแนะซื้อเป้า 52 บาท มองปี 65-67 กำไรโตเฉลี่ย 36% และมีโอกาสเห็น JV, M&A เพิ่มเติม
IIG ลุ้นงบไตรมาส 2/65 โตเด่น 38% แตะ 29 ล้าน ทั้งปีทะลุ 115 ล้าน โบรกแนะซื้อเป้า 52 บาท
4 ส.ค. 2565

บล.โนมูระ พัฒนสิน ระบุในบทวิเคราะห์วันนี้ (4 ส.ค.65) ว่า บริษัท ไอแอนด์ไอ กรุ๊ป จำกัด (มหาชน) หรือ IIG คาดกำไรไตรมาส 2/2565 ที่ 29  ล้านบาท โต 38% เทียบช่วงเดียวกันของปีก่อน, โต 4% เทียบไตรมาสก่อนหน้า ทำ new high รายไตรมาสต่อเนื่องตามการทยอยรับรู้งานจาก backlog
โดยคาดกำไรปี 2565 ที่ 115 ล้านบาท โต 45% เทียบช่วงเดียวกันของปีก่อน ส่วนภาพระยะกลางประเมินกำไรปี 2565-2567 โตสูงต่อเนื่องเฉลี่ย 36% CAGR ตามรายได้ที่คาดเติบโต 32% CAGR และ backlog ของบริษัทเมื่อรวมกับ recurring revenue จะ secure รายได้เกือบทั้งหมดของประมาณการปี 2565 ของเราแล้ว
ด้าน Valuation : แม้อัตราการเติบโตต่ำกว่ากลุ่ม แต่ยังถือว่าอยู่ในระดับสูงที่ 36% CAGR และราคาซื้อขายบน PER22F ที่ 35 เท่า ต่ำกว่ากลุ่มฯ ที่ระดับ 50-80 เท่า นอกจากนี้ รับ sentiment บวกหลังหุ้นเทคฯ สหรัฐฟื้นตัวและเงินเฟ้อผ่านจุดพีก และโมเมนตัมกำไรดีต่อเนื่อง และมีโอกาสเห็น JV, M&amp;A เพิ่มเติม
ขณะเดียวกัน มีจุดเปลี่ยนที่สำคัญจากการที่บริษัทต่างๆ หันมาใช้ระบบ Cloud มากขึ้น ซึ่งเป็น New S-curve ของงาน ERP ลดความกังวลตลาดที่เดิมมอง ERP เติบโตช้า recurring income สูง 45% แนะนำซื้อราคาเป้าหมาย 52 บาท